Aarhus Vand - Plan for genåbning af målerskift

Opstart medio maj.

Der kan opstartes med udskiftning af måler i brønde. Dette er dog ikke en mængde som kan dække mange ressourcer. Der arbejdes derfor på hvordan og hvilke forholdsregler der skal på plads inden der åbnes op for indendørs målerskift ved kunder.

Nedenfor ses forholdsregler ved hhv. udendørs og indendørs målerskift.

## Forholdsregler ved udendørs skift:

Tilføjelse til den normal udskiftningsprocedure:

* Der foretages opkald til alle kunderne om udskiftning og de sundhedsmæssige forholdsregler jf. dokumentet med de sundhedsmæssige retningslinjer.
* Kunden opfordres til at tjekke om deres ventiler virker 2 dage før montørbesøg.
* Kunden skal rengøre installationen før besøg.
* Montøren vil banke på døren og gå 2 m. væk fra døren før den åbnes.
* Der skal holdes en afstand imellem montør og kunde på min. 2 m under hele besøget.
* Montøren skal bære en gul vest med påtryk, som opfordring til at man holder afstand.
* Montøren skal bruge plastiskhandsker. Efter endt besøg kasseres handskerne.

## Forholdsregler ved indendørs skift:

Tilføjelse til den normal udskiftningsprocedure:

* Der fremsendes det normale udskiftningsbrev til kunden med dato for udskiftning og normale forholdsregler, hertil vedlægges et dokument med de sundhedsmæssige forholdsregler (se dokument med sundhedsmæssige retningslinjer), for at gøre kunden opmærksom på hvordan de skal forholde sig og hvordan montøren forholder sig.
* Teamledningsnet kontakter kunden 1 til 2 dage før ankomst, for at sikre at kunden er hjemme til det aftalte tidspunkt, at deres ventiler virker og at alle i husstanden er raske.
* Kunden opfordres til at ringe ind og aflyse besøget, hvis de er syge eller har symptomer på forkølelse, influenza eller lign.
* Kunden skal rengøre området omkring målerne før besøg, og hvor det er muligt skal kunden lufte ud før og efter besøg.
* Montøren vil banke på døren, og gå 2 meter væk fra døren før den åbnes.
* Der spørges indtil om husstanden er raske og symptom fri før montøren går ind.
* Montøren skal bruge plastiskhandsker. Efter endt besøg kasseres handskerne. (sundhedsstyrelsen anbefaler ikke af bære mundbind, Aav stiller det derfor ikke som krav)
* Montøren skal bære en gul vest med påtryk, som opfordring til at man holder afstand.
* Der skal holdes en afstand imellem montør og kunde på min. 2 m under hele besøget.
* Hvis montøren har mistanke om at kunden er syg, der ikke er ordentligt rengjort eller at montøren på anden vis ikke vurderer at det er forsvarligt at udføre målerskiftet, skal montøren gå igen, og ikke foretage skiftet.